Qayamat mein kitna waqt baqi hai ll Qayamat Kab Aayegi ll Imam Mehdi Ka Zahoor hone walk Hai ll
Channel: Awais Naseer (Official)
Date: 2021-11-24

#AwaisNaseerLectures #AwaisNaseer  #Predictions #QiyamatKiNishaniyan
 #ImamMahdi #ArrivalOfImamMahdi 


Allah Ta'ala ne is Duniya ko Khaas Waqt Tak ke liye Aabaad Kiya hai , Ek din Wo zaroor aane Wala hai Jab Duniya ki Saari ronaq Secondo mai kafoor ho jayegi aur Saara nizaam e Kaaynaat lapet diya jayega , Zarraat Ka to Kya kehna ,Na-qabile taskheer bade bade Pahaad Rooi ke golo'n ki tarah ude ude firenge ,
❀__Suraj aur Chaand Hazaaro saal se roshni dene wale Sitaare Be Noor ho jayenge , Us Waqt Ke Tasavvur hi se Rongte khade ho Jate hai'n aur Badan per Kapkapi Chad jati hai, Qur'an v Hadees mai Qayamat Ka ta'arruf aur us per Yaqeen rakhne per Bahut zor sarf Kiya hai ,
❀__Aur Waqi'a ye hai k Qayamat Ka istehzaar aur Tasavvur hi insaan ko buraiyo'n se mehfooz rakhne per Majboor Kar Sakta Hai , Jabki Qayamat se gaflat insaan ko be Raah Rooi Ka shikaar bana deti Hai , Bahut se Mazhab ke log isiliye gumraah ho gaye k Unke yaha'n Qayamat Ka tasavvur hi nahi , Wo Duniya ki Zindgi ko hi Sab kuchh samajhte rahe aur Jab Unhone agli Zindgi Ka tasavvur qaa'im nahi Kiya to uske liye taiyaari ka bhi koi Matlab baqi na raha ,
"__isliye Islam Ke Buniyadi aur Aham Tareen Aqaa'id mai se Qayamat aur Akhirat per imaan Lana bhi hai , Qur'an e Kareem ki Ayaat Mubaraka aur Ahadeese Tayyaba is silsile ki tazalliyaat se bhari padi hai'n ,   
    ⊙══⊙══⊙══⊙══⊙══⊙══⊙             
       *❥ Qayamat Kab Aayegi ?❥*
       ─━━━════●■●════━━━─
❀__ Qayamat Ka Yaqeeni Waqt to Allah Ta'ala ke alawa aur Kisi ko maloom nahi ,Allah Ta'ala Ka irshad Hai :-
"__ Beshak Allah ke paas hai Qayamat Ka ilm _,"
❀__Aur Hadeese Jibraiyl mai hai k Hazrat Jibraiyl Alaihissalam ne jab Aap Sallallahu Alaihivasallam se Sawal Kiya k Qayamat Kab Aayegi ?
To Aap Sallallahu Alaihivasallam ne farmaya-
*_إِنَّ اللَّهَ عِندَهُ عِلْمُ السَّاعَةِ_,*
*_Surah Luqman, Aayat- 34:*
"_ is bare mai Mera ilm Sawal karne wale se zyada nahi Hai , ( Yani jis tarah poochhne wale Jibraiyl Alaihissalam ko khabar nahi Usi Tarah mujhe bhi iska Haqeeqi Waqt maloom nahi ) _,"
* Muslim Shareef - 1/ 29 _,*
❀__To Zaahir hai k Jab Huzoor Aqdas Sallallahu Alaihivasallam ko ilm nahi to Duniya mai aur Kisi ko Kya ilm ho Sakta Hai ?   
    ⊙══⊙══⊙══⊙══⊙══⊙══⊙             
*❥ Qayamat Ki 10 Qareebi Alaamate'n ❥*
       ─━━━════●■●════━━━─
❀__ Albatta Hadees Shareef mai Qayamat se pehle ki Bahut si Alaamate'n batlayi gayi hai'n , Unme Do tarah ki Alaamate'n hai'n , Ek to Mutlaq Alaamate'n Maslan Ma'ashre mai Fayl Jane wale Munkiraat ,Be Hayaa'i , Fahashiya'n ,Bad dayanati aur Na Ahlo Ka hukumato per qabza vagara , Aur Doosri Qareebi Alaamate'n Jinke Vajood ke Baad bas Duniya ki Zindgi ab aur tab ki reh jayegi ,aur Un Sab ke Baad Tauba ka darwaza band ho jayega ,
❀__ Hazrat Huzefa ibne Usaid Gafaari Raziyallahu Anhu irshad Farmata Hai'n k Hum log ek martaba Aapas mai guftgu Kar rahe they, Usi Dauraan Nabi Akram Sallallahu Alaihivasallam hamare paas tashreef laye aur Sawal Kiya k Kya guftgu chal rahi thi ? Maine Arz Kiya k Hazrat ! Hum Qayamat ke mutalliq tazkire mai mashgool they , To Aap Sallallahu Alaihivasallam ne irshad farmaya k Qayamat us Waqt Tak qaa'im na hogi jab Tak k Tum usse Pehle Das Alaamate'n na dekh lo , Wo Das Alaamate'n ye hai'n ::---
*"__1 _, Dukkhaan _,* _ Ye Ek Khaas Qism Ka Dhuwa'n hoga Jo Mashriq v Magrib mai 40 Din Tak Barabar fayla rahega ,Jiske Asar se Kaafiro per Madhoshi taari ho jayegi aur Ahle imaan ko Sirf Nazla Zukaam jesi Takleef hogi _,"
* Mirqaat --5/187 ,*
*"__2 _, Dajjaal _,* _ Ek Aankh se kaana ,Kirya Soorat Dajjaal zaahir hoga Jiski Peshani per " (ک ،ف ،ر) Kaaf , Fa , Ra ," likha hoga Jise Har Shakhs padh lega Chahe Padha hua ho ya na ho ,

        ۔